als_Latn ron_Latn bos_Latn
Moti i keq ka mbërthyer Nju Jorkun dhe disa shtete te tjera ne verilindje te SHBA-se, qe pritet te goditen nga nje prej stuhive me te forta te dëborës ne histori. Sipas parashikimeve te meteorologëve, trashësia e dëborës ne disa pjese te New Jersey, Maine dhe New Hampshire pritet te arrije ne 76-90 cm, shoqeruar me ere te forte. Ne New York, New Jersey, Connecticut, Rhode Island, Massachusetts dhe New Hampshire eshte shpallur gjendja e jashtëzakonshme. Alarmi per rrezikun qe u kanoset 60 milionë banoreve, ka paralizuar vendin. Ne rruge qarkullojnë vetem mjetet e emergjencës. Guvernatori i New York, Cuomo ndaloi përdorimin e automjete private dhe deklaroi se kushdo qe shkel urdhrin do te gjobitet deri ne 300 dollare, pasi behet fjale per nje çështje jete a vdekjeje. Metrotë, urat, mjetet e transportit publik nuk funksionojne. Masa te ngjashme jane marre edhe ne Boston dhe Masacusets. 650 fluturime jane anuluar ne aeroportet ne brigjet lindore. Tre aeroportet e Nju Jorkut jane mbyllur, gjithashtu shkolla dhe biznese. Nju Jorku eshte përballur per here te fundit me nje situate te tille ne vitin 2012 kur shteti u godit nga superstuhia Sandy.
als_Latn